Evely Kaasiku

Evely Kaasiku (sündinud 13. septembril 1993) on eesti orienteeruja.

Haridus
2012. aastal lõpetas Tallinna Reaalkooli. On õppinud Estonian Business Schoolis ja omandas rahvusvahelise ärijuhtimise bakalaureuse kraadi.

Sporditulemused
Harrastab orienteerumist 2005. aastast. Aastatel 2008–2014 võitis noorte ja juunioride vanuseklassides orienteerumise Eesti meistrivõistlustelt kokku 37 medalit (20 kulda, 12 hõbedat, 5 pronksi).ESBL sporditulemused. Evely Kaasiku

Täiskasvanute Eesti meistrivõistlustel orienteerumises on ta aastatel 2014–2019 võitnud 18 kulda (17 orienteerumisjooksus ja 1 suusaorienteerumises), 14 hõbedat ja 6 pronksi.

2014. aasta orienteerumisjooksu Euroopa meistrivõistlustel Portugalis sai Eesti naiskonnas koos Liis Johansoni ja Annika Rihmaga teatejooksus 5. koha. 2014. aasta orienteerumisjooksu MMil Itaalias sai lühirajal 29. koha. 2016. aasta orienteerumise Euroopa meistrivõistlustel sai ta segateatesprindis koos Annika Rihma, Raido Mitti ja Kenny Kivikaga 8. koha. 

2022 augustis Põlulas toimunud orienteerumisjooksu Euroopa meistrivõistlustel võitis ta lühirajal hõbemedali, mis on Eesti orienteerujate seni parim saavutus orienteerumisjooksu EM-idelt.Evely Kaasiku võitis lühirajavõistluses ajaloolise hõbemedali. ERR sport, 06.08.2022 Teatejooksus sai ta Eesti naiskonnas koos Eleri Hirve ja Marianne Haugiga 6. koha.Kaasiku: kodupubliku metsik kaasaelamine tõi kuskilt seitsmenda käigu. ERR sport, 07.08.2022

2015. aasta suusaorienteerumise EMil Šveitsis sai lühirajal ja tavarajal 21. koha, teatevõistlusel Eesti naiskonnas koos Daisy Kudre ja Doris Kudrega 5. koha ja segateates koos Margus Hallikuga 8. koha. 2015. aasta suusaorienteerumise MMil Norras sai lühirajal 13. koha ja teatesõidus koos Piret Pärniku ja Kaisa Sanderiga 6. koha.

2015. aastal valiti ta Eesti Olümpiakomitee järelkasvutiimi “Märka järgnevat põlvkonda”.EOK andis noortele sportlastele kätte "Märka järgnevat põlvkonda" stipendiumid. Delfi Sport, 17.04.2015

2017. aastal saavutas orienteerumise MMil Eestis 16. koha. 

Tunnustus
 2010 Türi valla hõbedane aumärk
 2011 Tallinna aktiivne sporditegelane
 2013, 2014, 2015, 2017, 2018, 2019, 2022 Järvamaa parim naissportlane
 2014, 2015, 2017, 2019, 2020, 2021, 2022, 2023 Eesti parim naine orienteerumisjooksus

Viited

Välislingid
Wolrd of O. Athlete profile: Evely Kaasiku
http://www.delfi.ee/teemalehed/evely-kaasiku
Evely Kaasiku blogi
Eesti esiorienteeruja: mets on hästi sõbralik keskkond, millesse armub väga kiiresti. Õhtuleht, 06.09.2019

Kategooria:Eesti orienteerujad
Kategooria:Tallinna Reaalkooli vilistlased
Kategooria:Estonian Business Schooli vilistlased
Kategooria:Sündinud 1993